Η προστασία της μειοψηφίας στην περίπτωση της υποχρεωτικής δημόσιας πρότασης αγοράς κινητών αξιών:
Creators: name: Κηπουργού, Αδαμαντία Κ.
Publisher: name: Aristotle University of Thessaloniki
Year: 2014
Subjects: Εξαγορά
Υποχρεωτική δημόσια πρόταση
Προστασία της μειοψηφίας
Πρόσωπα που ενεργούν συντονισμένα
Takeover
Mandatory bid
Protection of minority shareholders
Persons acting in concert

description: Αντικείμενο της διδακτορικής διατριβής είναι η προστασία της μειοψηφίας «εισηγμένης» εταιρίας στην περίπτωση της υποχρεωτικής δημόσιας πρότασης αγοράς κινητών αξιών, όπως η τελευταία ρυθμίζεται στο ελληνικό δίκαιο. Το θέμα αναπτύσσεται σε δύο μέρη. Στο πρώτο μέρος καταδεικνύεται η ανάγκη ειδικής προστασίας της μειοψηφίας σε περίπτωση αλλαγής του φορέα ελέγχου «εισηγμένης» εταιρίας. Σημαντική, στην κατεύθυνση αυτή, είναι η προσέγγιση των ποιοτικών χαρακτηριστικών της μειοψηφίας «εισηγμένης» εταιρίας. Στο πλαίσιο αυτό εξετάζεται η καταλληλότητα της υποχρεωτικής δημόσιας πρότασης αγοράς κινητών αξιών ως θεσμού του δικαίου της κεφαλαιαγοράς. Ειδικότερα, εκτίθενται τα θεμελιώδη χαρακτηριστικά του εν λόγω θεσμού σε σχέση με τους περιορισμούς που η πρόβλεψή του θέτει στην αρχή της συμβατικής ελευθερίας καθώς και η νομική και οικονομική του θεμελίωση. Στο δεύτερο μέρος επιχειρείται η αναλυτική προσέγγιση της ρύθμισης της υποχρεωτικής δημόσιας πρότασης στην ελληνική έννομη τάξη (Ν. 3461/2006), όπως η ρύθμιση αυτή ενσωματώνει την Οδηγία 2004/25/ΕΚ, προκειμένου να διαπιστωθεί η αποτελεσματικότητά της σε σχέση με την επιδιωκόμενη προστασία της μειοψηφίας. Η ανάλυση επικεντρώνεται στις επιλογές του έλληνα νομοθέτη στο πλαίσιο της διακριτικής ευχέρειας που του παρέχει η παραπάνω Οδηγία σχετικά με τις δημόσιες προτάσεις εξαγοράς. Ειδικότερα, εξετάζεται το ποσοστό των δικαιωμάτων ψήφου που ενεργοποιεί την υποχρέωση υποβολής της πρότασης καθώς και ο τρόπος υπολογισμού του. Ακόμη, δίνεται έμφαση στα κριτήρια υποχρεωτικής διαμόρφωσης του προσφερόμενου ανταλλάγματος καθώς και στη δυναμική των προβλεπόμενων κυρώσεων, χωρίς να παραλείπεται ο σκοπός που υπαγορεύει τη θέσπιση κάθε μίας από τις εξαιρετικές περιπτώσεις απαλλαγής από την εν λόγω υποχρέωση. Η συχνή και εκτεταμένη χρήση της δικαιοσυγκριτικής μεθόδου προβάλλει ιδιαίτερα χρήσιμη για την ανάδειξη των αδυναμιών κατά τη μεταφορά της ως άνω οδηγίας-πλαισίου στο εθνικό δίκαιο και την εύρεση λύσεων για την αντιμετώπιση των αδυναμιών αυτών.
description: The subject of this PhD thesis is the protection of minority shareholders of listed companies in the context of the application of the mandatory bid rule under Greek law. The subject is developed in two parts. The first part demonstrates the need for the special protection of minority shareholders in the event of a change of control of a listed company. To demonstrate this need we examine the qualitative characteristics of the minority shareholders of a listed company. In this context, we examine the appropriateness of the mandatory bid rule as a fundamental rule of capital markets law. In particular, we demonstrate the legal and economic foundations of the rule, as well as its fundamental characteristics in relation to the limitations it imposes on the principle of freedom of contract. In the second part of the thesis we analyse how the mandatory bid rule is regulated by Law 3461/2006, which implements Directive 2004/25/EC into Greek law, in order to assess its effectiveness with respect to the intended protection of minority shareholders. The analysis concentrates on the choices made by the Greek legislator under the discretionary powers afforded to him in the process of implementing the EU Directive on takeover bids into Greek law. In particular, we focus on the threshold of voting rights which triggers the obligation to launch a bid and the method of its calculation. Furthermore, we place the emphasis on the criteria for the consideration to be offered, the potential impact of the sanctions that are provided and the overarching objective that dictates the extraordinary circumstances that trigger an exemption to the mandatory bid rule. Finally, we carry out a comparative law analysis when this is appropriate to illustrate the weaknesses of the national transposition choices and to identify solutions to address these weaknesses.